
[bookmark: _Hlk127782571][bookmark: _Hlk128042744]Valsts ieņēmumu dienesta uzraugāmo Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma subjektu noziedzīgi iegūtu līdzekļu legalizācijas, terorisma un proliferācijas finansēšanas risku novērtējums
Nekustamā īpašuma darījumu starpnieki

	Risku novērtējums
	2023.–2025. gadā

	Subjektu grupa
	Draudi
	Ievainojamība
	Noziedzīgi iegūtu līdzekļu legalizācijas risks

	Nekustamā īpašuma darījumu starpnieki
	V
	V
	VA



[bookmark: _Hlk129693667][bookmark: _Hlk126568903]2023. gada 31. decembrī Valsts ieņēmumu dienestā (turpmāk – VID)  bija reģistrējušies 1304 nekustamā īpašuma darījumu starpnieki (turpmāk – NĪ starpnieki), no kuriem 69 minēto darbības veidu bija reģistrējuši pirmo reizi. 2024. gada 31. decembrī VID uzraudzībā bija 1189 NĪ starpnieki, no kuriem 73 minēto darbības veidu bija reģistrējuši pirmo reizi. Tādējādi gada laikā kopējais NĪ starpnieku skaits ir samazinājies par 115 subjektiem jeb 8,8 %. 2025. gada 31. decembrī VID uzraudzībā bija 1245 NĪ starpnieki, no kuriem 104 minēto darbības veidu reģistrēja pirmo reizi. Tādējādi gada laikā kopējais NĪ starpnieku skaits ir palielinājies par 56 subjektiem jeb 4,7 %.
Saskaņā ar ar Nacionālajā noziedzīgi iegūtu līdzekļu legalizācijas, terorisma 
un proliferācijas finansēšanas risku novērtējuma ziņojumā 2020.–2022. gadam (turpmāk – NRA 2020.–2022. gadam) norādīto VID uzraudzībā 2022. gada 31. decembrī bija 1429 NĪ starpnieki.

VID uzraugāmo NĪ starpnieku skaits
	
	2022. gads
	2023. gads
	2024. gads
	2025. gads

	NĪ starpnieki (skaits) 
	1429
	1304
	1189
	1245



[bookmark: _Hlk129693890]Salīdzinot ar iepriekšējo vērtēšanas periodu, secināms, ka ar katru gadu NĪ starpnieku skaitam ir tendence samazināties, izņemot 2025. gadu, kad NĪ starpnieku skaits, salīdzinot ar 2024. gadu, ir palielinājies. 2022. gada 31. decembrī VID uzraudzībā bija 1429 NĪ starpnieki, savukārt 2025. gada 31. decembrī – 1245 NĪ starpnieki, t. i., par 184 jeb 12,9 % NĪ starpnieku mazāk.

[bookmark: _Hlk126570107][bookmark: _Hlk129769583][bookmark: _Hlk227569384]2020. gada 1. augustā stājās spēkā Nekustamā īpašuma darījumu starpnieku darbības likums, kas noteica, ka turpmāk visiem NĪ starpniekiem jābūt reģistrētiem nekustamā īpašuma darījumu starpnieku reģistrā. Sākot ar 2021. gada 1. jūliju, starpniecības pakalpojumus drīkst sniegt tikai personas, kuras iekļautas nekustamā īpašuma darījumu starpnieku reģistrā. 
NĪ starpnieku pakalpojumus var sniegt tikai tāda privātpersona, kas iekļauta nekustamā īpašuma darījumu starpnieku reģistrā, pretējā gadījumā NĪ starpniekam aizliegts sniegt pakalpojumus konkrētajā sektorā. Par NĪ starpnieku var būt tāda fiziskā persona, kura atbilstoši Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumam (turpmāk – NILLTPFN likums)  ir izveidojusi iekšējās kontroles sistēmu (turpmāk – IKS), nav sodīta par tīša nozieguma izdarīšanu pret īpašumu, tīša nozieguma izdarīšanu tautsaimniecībā vai tāda nozieguma izdarīšanu, kas saistīts ar terorismu, vai kura ir sodīta par šādiem noziegumiem, bet kurai sodāmība ir noņemta vai dzēsta, kā arī ir apdrošinājusi savas profesionālās darbības civiltiesisko atbildību. Tāpat par NĪ starpnieku var būt juridiskā persona vai personālsabiedrība, kura atbilstoši NILLTPFN likumam ir izveidojusi IKS un  kuras valdes locekļi, biedri un patiesie labuma guvēji (turpmāk – PLG)  (fiziskās personas) nav sodīti par tīša nozieguma izdarīšanu pret īpašumu, tīša nozieguma izdarīšanu tautsaimniecībā vai tāda nozieguma izdarīšanu, kas saistīts ar terorismu, vai kuri ir sodīti par šādiem noziegumiem, bet kuriem sodāmība ir noņemta vai dzēsta, kurai nav piemērots piespiedu ietekmēšanas līdzeklis – likvidācija vai tāda tiesību ierobežošana, kas liedz sniegt starpniecības pakalpojumus, kā arī ir apdrošinājusi savas profesionālās darbības civiltiesisko atbildību.
Ekonomikas ministrija savā tīmekļvietnē uztur publiski pieejamu reģistru. Persona, kura vēlas uzsākt starpniecības pakalpojumu sniegšanu, iesniedz Ekonomikas ministrijai iesniegumu un pievieno profesionālās darbības civiltiesiskās atbildības apdrošināšanas polises kopiju, apliecinājumu, ka personai ir izveidota IKS atbilstoši NILLTPFN likumam, kompetentās iestādes izziņu par sodāmības neesību, ja nekustamā īpašuma darījumu starpnieks ir Eiropas Savienības pilsonis vai Eiropas Savienības dalībvalstī reģistrēts komersants, kā arī dokumentus, kas apliecina, ka komersantam nav piemērots piespiedu ietekmēšanas līdzeklis – likvidācija vai tāda tiesību ierobežošana, kas liedz sniegt starpniecības pakalpojumus.
NĪ starpnieku reģistrā ir pieejama informācija par reģistrētiem NĪ starpniekiem, kā arī informācija par NĪ starpnieku, ja tas ir izslēgts no reģistra, informācija par šo starpnieku tiek publiskota reģistrā vēl piecus gadus no brīža, kad lēmums par izslēgšanu no reģistra kļuvis neapstrīdams.
Ekonomikas ministrija izslēdz NĪ starpnieku no reģistra, ja tas ir izslēgts no komercreģistra, NĪ starpnieks kā saimnieciskās darbības veicējs ir izslēgts no Nodokļu maksātāju un nodokļu maksātāju struktūrvienību reģistra uz nekustamā īpašuma darījumu starpnieka iesnieguma pamata, NĪ starpnieks neatbilst Nekustamā īpašuma darījumu starpnieku darbības likumā noteiktajām prasībām, kā arī citos gadījumos.
Ekonomikas ministrija ir izstrādājusi likumprojektu “Grozījumi Nekustamā īpašuma darījumu starpnieku darbības likumā”, tiesību akta projekts izstrādāts ar mērķi deleģēt biedrībai “Latvijas Nekustamo īpašumu darījumu asociācija” (turpmāk – LANĪDA) nekustamā īpašuma darījumu starpnieku reģistrēšanu un nekustamā īpašuma darījumu starpnieku reģistra uzturēšanu. Ņemot vērā LANĪDA pārstāvētās nozares profesionālo pieredzi, sertificēšanas sistēmu un starptautiskos kontaktus, deleģējums tiek uzskatīts par racionālu risinājumu administratīvā sloga samazināšanai, valsts pārvaldes resursu efektīvai izmantošanai, kā  arī nodrošinās, ka attiecīgo uzdevumu iespējams veikt efektīvāk, kā to paredz Valsts pārvaldes iekārtas likuma deleģējuma regulējums.
Likumprojekta anotācijā norādīts, ka LANĪDA apstrādās un Ekonomikas ministrijai nodos tikai reģistra publiski pieejamos pamata datus (personas identifikācijas informāciju, reģistrācijas faktu, izslēgšanas faktu u. c.), savukārt informācijas apmaiņa ar VID par nekustamā īpašuma darījumu starpnieku uzraudzības jautājumiem turpināsies starp Ekonomikas ministriju un VID, pamatojoties uz starpresoru vienošanos. Ar šo likumprojektu tiek paredzēts, ka deleģēšana veicinās efektīvāku nozares uzraudzību, samazinot administratīvo slogu gan Ekonomikas ministrijai, gan arī fiziskām un juridiskām personām, kas veic starpnieka pakalpojumus, vienlaikus saglabājot normatīvajos aktos noteiktās prasības starpniekiem. Vienlaikus likumprojekts neparedz nekustamā īpašuma darījumu starpnieku darbības uzraudzības funkcijas nodošanu LANĪDA, uzraudzība pār normatīvo aktu prasību ievērošanu arī turpmāk tiek nodrošināta Ekonomikas ministrijas kompetencē, savukārt LANĪDA deleģēta tikai reģistrācijas un reģistra uzturēšanas funkcija Ekonomikas ministrijas funkcionālajā pārraudzībā.
2023. gada 11. maijā pieņemti grozījumi Nekustamā  īpašuma darījumu starpnieku darbības likumā, paredzot stingrākus kontroles mehānismus NĪ aģentiem.[footnoteRef:1]  [1:  Grozījumi Nekustamā īpašuma darījumu starpnieku darbības likumā (Projekta ID: 22-TA-826). Pieejams: https://tapportals.mk.gov.lv/legal_acts/2fa14f31-1a7f-4e5d-8160-a99daa288988#  ] 

Nekustamo īpašumu darījumu starpniecības nozare ir būtiska pakalpojumu un kapitāla tirgus daļa, kur iesaistīti ievērojami finanšu darījumi. Profesionāla un caurskatāma starpnieku darbība ir būtiska patērētāju interešu aizsardzībai un tirgus uzticībai.
NĪ starpnieku galvenais pienākums ir sniegt vispusīgu un patiesu informāciju par ļoti plašu jautājuma loku, kas nav tikai cena vai īpašuma vispārīgs raksturojums, bet arī apsaimniekošanas, būvniecības un nodokļu jautājumi. Līdz NĪ starpnieku reģistra ieviešanai par NĪ starpniekiem varēja būt ikviena persona, un pat tad, ja viņa ir pārkāpusi NILLTPFN  likuma prasības, viņai nebija aizliegts turpināt sniegt starpniecības pakalpojumus. Tas nekādi neveicināja noziedzīgi iegūtu līdzekļu legalizācijas (turpmāk – NILL) risku novēršanu. Šobrīd, kad Latvijā pastāv nekustamā īpašuma darījumu starpniecības pakalpojumu regulējums, ir iespēja nodrošināt šo personu profesionālās darbības pilnvērtīgu uzraudzību, lai novērstu NILLTPF un sekmētu stabilu, drošu un uzticamu starpniecības pakalpojumu sniegšanu.
Kopš 2024. gada 22. oktobra, kad stājās spēkā grozījumi NILLTPFN likumā, atbilstoši šā likuma 3. panta  astotajā daļā noteiktajam par šā likuma subjektu netiek uzskatīts komersants, kas ietilpst grupā un kas veic nekustamā īpašuma darījuma starpniecības darbības attiecībā uz citam grupas komersantam piederoša nekustamā īpašuma pārvaldīšanu, to atsavinot, iznomājot vai izīrējot, tostarp trešām personām.
[bookmark: _Hlk126574285]Daļa NĪ starpnieku izvairās reģistrēties VID kā NILLTPFN likuma subjekti. Tīmekļvietnēs pieejama informācija par starpniecības pakalpojumu sniegšanu, bet, ja minētās personas tiek aicinātas iesniegt VID paziņojumu par darbības veidu “Nekustamā īpašuma darījumu starpnieki”, tās atbild, ka nesniedz nekustamā īpašuma starpniecības pakalpojumus. Vienlaikus pastāv augsta iespējamība, ka samaksu par starpniecības pakalpojumiem šādas personas saņem skaidrā naudā. Veicot uzraudzības pasākumus konkrētajai subjektu grupai, konstatēts, ka subjekti, kas reģistrējuši VID darbības veidu “Nekustamā īpašuma darījumu starpnieki”, nav reģistrējušies nekustamā īpašuma darījumu starpnieku reģistrā, vai arī otrādi, tie pakalpojumu sniedzēji, kas ir reģistrējušies nekustamā īpašuma darījumu starpnieku reģistrā, nav reģistrējuši darbības veidu VID, tādējādi, izvairoties no NILLTPFN likuma prasību izpildes. 2025. gadā soda sankcijas piemērotas sešos gadījumos, kad personas nebija laicīgi paziņojušas VID par savu darbības veidu.
Uzraudzības pasākumi: 2023.gadā tika veikta 101 NĪ starpnieku klātienes pārbaude un 27 NĪ starpnieku neklātienes pārbaudes. Savukārt 2024. gadā tika veiktas 63 NĪ starpnieku klātienes pārbaudes un 20 NĪ starpnieku neklātienes pārbaudes. Ņemot vērā minēto, 2024. gadā tika veiktas par 38 klātienes pārbaudēm jeb 37,6 % mazāk. 2025. gadā tika veiktas 75 NĪ starpnieku klātienes pārbaudes un 19 NĪ starpnieku neklātienes pārbaudes. Ņemot vērā minēto, 2025. gadā tika veiktas par 12 klātienes pārbaudēm jeb 19 % vairāk. Vienlaikus konstatēto pārkāpumu skaits ir samazinājies, salīdzinot ar veikto pārbaužu skaitu. Pārskata periodā par nereģistrēšanos Ekonomikas ministrijas nekustamā īpašuma darījumu starpnieku reģistrā tika ierosināta 21 adminitratīvā pārkāpuma lieta un piemērotas soda sankcijas nekustamā īpašuma darījuma starpniekiem.
NRA 2020.–2022. gadam norādīts, ka 2022. gadā tika veiktas 159 NĪ starpnieku klātienes pārbaudes un četras NĪ starpnieku neklātienes pārbaudes.

VID veikto uzraudzības pasākumu skaits
	

	
	2022. gads
	2023. gads
	2024. gads
	2025. gads

	Klātienes pārbaudes 
	
	159
	101
	63
	75

	Neklātienes pārbaudes
	
	4
	27
	20
	19


Salīdzinot ar iepriekšējo vērtēšanas periodu, secināms, ka veikto pārbaužu skaits ir samazinājies.

2025. gadā sektorālo risku novērtēšanas procesā tika veikta līdz šim apjomīgākā subjektu anketēšana, kopumā aptaujājot gandrīz 7000 subjektu, tai skaitā arī NĪ starpniekus.  Aptaujas aizpildīšanā un iesniegšanā piedalījās 3194 subjekti, kas ir nedaudz vairāk par 45 %. 
Aptaujā par NILLTPFN likuma subjekta darbību, klienta profilu un naudas plūsmu 2025. gadā ir piedalījušies 23 % no visiem VID reģistrētajiem NĪ starpniekiem. 

Nekustamā īpašuma darījumu starpnieku statistiskie rādītāji un aptaujas rezultāti
	Subjektu skaits

	2023. gadā
	2024. gadā
	2025. gadā
	Starpība
2024./2023. gadā
	Starpība
2025./2024. gadā

	1304
	1189
	1245
	-115 (9%)
	56 (5%)

	VID veikto uzraudzības un kontroles pasākumu vērtējums

		Labi
		Lielākoties  labi
		Vidēji
	Lielākoties slikti
	Slikti

	60 %
	30 %
	8 %
	1 %
	1 %

	VID veikto informatīvo un izglītojošo pasākumu vērtējums

	Labi
	Lielākoties  labi
	Vidēji
	Lielākoties slikti
	Slikti

	49 %
	31 %
	14 %
	2 %
	3 %

	Uzraudzības pasākumu skaits
	Klātienes pārbaužu pieaugums 2024. gadā

	2023. gadā
	2024. gadā
	

	Klātienes pārbaudes
	Neklātienes pārbaudes
	Klātienes pārbaudes
	Neklātienes pārbaudes
	

	101
	27
	63
	20
	-38 (38 %)

	2025
	Klātienes pārbaužu pieaugums 2025.gadā

	Klātienes pārbaudes
	Neklātienes pārbaudes
	

	75
	19
	12 (19 %)

	VID piemērotās sankcijas par NILLTPFN likuma prasību pārkāpumiem

	2023. gadā
	2024. gadā 

	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu
	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu

	8
	5450
	3
	9
	6400
	3

	2025.gadā

	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu

	24
	15050
	10

	Krimināltiesiskās sankcijas un to piemērošana

	Grūti pateikt
	Sankcijas tiek piemērotas efektīvi
	Sankcijas netiek piemērotas efektīvi

	69 %
	29 %
	2 %

	VID piemērotās sankcijas par NILLTPFN likuma pārkāpumiem

	Sankcijas ir samērīgas
	Sankcijām jābūt smagākām
	Sankcijām  jābūt vieglākām
	Jāpiemēro tikai princips"Konsultē vispirms" 
	Nav informācijas par VID piemērotajām sankcijām
	Pārāk maz informācijas par VID piemērotajām sankcijām

	55 %
	-
	4 %
	16 %
	11 %
	13 %

	Subjektiem izvirzītās profesionālās kvalifikācijas un nesodāmības prasības

	Grūti pateikt
	Atbilstošas
	Nepietiekamas
	Pārlieku augstas
	Nepieciešams pastiprināt un ieviest subjektu licencēšanu/ reģistrēšanu publiskā reģistrā

	27 %
	63 %
	-
	8 %
	2 %

	Subjektu ētikas pašnovērtējums

	Visi subjekti rīkojas ētiski un ir godīgi
	Lielākoties visi subjekti rīkojas ētiski un ir godīgi
	Liela daļa subjektu rīkojas ētiski un ir godīgi
	Tikai daļa subjektu rīkojas ētiski un ir godīgi
	Mazākā daļa subjektu rīkojas ētiski un ir godīgi
	Lielākoties visi subjekti nerīkojas ētiski un nav godīgi

	34 %
	45 %
	16 %
	4 %
	1 %
	-

	Par IKS vai NILLTPFN likuma prasību nepildīšanu ir piemērotas disciplināras sankcijas darbiniekiem vai atbildīgajām personām

		Jā
		Nē
	Šāda atbildība nav paredzēta

	4 %
	85 %
	11 %

	Ar NILLTPFN jomu saistītās personas

	Augstākā vadība
	Tajā skaitā par NILLTPFN jomu atbildīgie darbinieki
	Tajā skaitā citas personas, kas saistītas ar NILLTPFN jomu, piemēram, ar klientu apkalpošanu vai pakalpojumu sniegšanu
	Personas visos iepriekš minētajos līmeņos, tajā skaitā augstākā vadība

	50 %
	23 %
	6 %
	21 %

	Finanšu izlūkošanas dienestā saņemto ziņojumu statistika

	Saņemto ziņojumu  skaits 2023.gadā 
	Saņemto ziņojumu  skaits 
2024.gadā 
	Saņemto ziņojumu  skaits 
2025.gadā 

	1
	3
	3

	Aizdomīgu darījumu konstatēšana


	Subjekts ir konstatējis aizdomīgus darījumus
	Subjekts nav konstatējis aizdomīgus darījumus
	Subjektam darījums pirmsšķietami licies aizdomīgs, taču aizdomas neapstiprinājās

	0,3 %
	95 %
	5 %

	Subjektu izmantoto aizdomīgu darījumu atlases kritēriji

	Klienta sniegtajiem pakalpojumiem specifiski risku kritēriji
	Vispārēji riska kritēriji
	Darījums tiek vērtēts pēc apmēra
	Darījums tiek vērtēts saistībā ar jurisdikciju
	Darījuma puses raksturojošās riska pazīmes

	14 %
	28 %
	16 %
	17 %
	26 %

	PLG informācijas pieejamība

	Ir pieejama
	Nav pieejama
	Plašāka, ne kā nepieciešams

	89%
	10%
	1%

	Neklātienes klienta identifikācijas risinājumu izmantošana 

	Tiek izmantoti neklātienes risinājumi
		Netiek izmantoti neklātienes risinājumi
		Klienta identifikācijas dati tiek atjaunoti neklātienē
	Atsevišķi pakalpojumi var tikt sniegti neklātienē

	18 %
	53 %
	7 %
	22 %

	Klienta izpētes informācijas pieejamība

	Ir pieejama
	Nav pieejama
	Plašāka, nekā nepieciešams

	83 %
	15 %
	2 %

	Augsta riska klientu bāze

	Respondentu skaits (īpatsvars pret kopējo subjektu skaitu)
	Subjekti ar augsta riska klientiem
	Subjekti, kas pieņem skaidras naudas maksājumus
	Subjekti ar klientiem politiski nozīmīgām personām

	23 %
	16 %
	2 %
	5 %

	Gada apgrozījums EUR

	< 10000
	10000–20000
	
20000–40000
	
40000–80000
	80000–160000
	160000–500000
	500000–1000000
	>  1000 000

	35 %
	16 %
	26 %
	9 %
	8 %
	5 %
	0,3 %
	1 %

	Klientu bāze (jurisdikcijas aspektā)


	Fiziskās personas rezidenti
	Fiziskās personas Eiropas Ekonomikas zonas rezidenti
	Fiziskās personas no Neatkarīgo Valstu Sadraudzības
	Citās jurisdikcijās reģistrētās fiziskās personas
	Latvijā reģistrētas juridiskās personas
	Eiropas Ekonomikas zonā reģistrētas juridiskās personas
	Neatkarīgo Valstu Sadraudzībā reģistrētas juridiskās personas
	Citās jurisdikcijās reģistrētas juridiskās personas

	42 %
	9 %
	4 %
	4 %
	37 %
	4 %
	0,2 %
	-

	Augsta riska klientu īpatsvars


	Nav augsta riska klientu
	Mazāk nekā 5 augsta riska klienti
	No 6 līdz 10 augsta riska klientiem
	No 11 līdz 20 augsta riska klientiem
	Vairāk nekā 21 augsta riska klients

	84 %
	13 %
	1 %
	0,3 %
	1 %

	Vidēja riska klientu īpatsvars

	Nav vidēja riska klientu
	Mazāk nekā 5 vidēja riska klienti
	No 6 līdz 10 vidēja riska klientiem
	No 11 līdz 20 vidēja riska klientiem
	Vairāk nekā 21 vidēja riska klients

	71 %
	22 %
	3 %
	2 %
	2 %

	Zema riska klientu īpatsvars

	Nav zema riska klientu
	Mazāk nekā 5 zema riska klienti
	No 6 līdz 10 zema riska klientiem
	No 11 līdz 20 zema riska klientiem
	Vairāk nekā 21 zema riska klients

	24 %
	33 %
	18 %
	14 %
	12 %



NĪ starpniekiem tika uzdoti dažādi jautājumi, atbildes uz kuriem kopsakarā ar citiem statistikas datiem liecina par NĪ starpnieku sektora ievainojamību.
35 % personu, kas darbojas kā NĪ starpnieki, gada apgrozījums nepārsniedz 10 000 EUR. Visbiežāk tika izvēlēts apgrozījums robežās no 20 000 līdz 40 000 EUR, ko atzīmējuši 26 % NĪ starpnieku. Tikai 1 % norādījuši, ka to apgrozījums pārsniedz 1 milj. EUR. Tādējādi var secināt, ka NĪ starpnieku apgrozījums attiecībā pret kopējo nefinanšu sektoru ir neliels. 
Neskatoties uz piemēroto sankciju skaitu, lielākā daļa jeb 60 % NĪ starpnieku uzraudzības un kontroles pasākumus vērtē pozitīvi. Līdzīgi tiek vērtēti arī VID organizētie informatīvie un izglītojošie pasākumi. Piemēroto sankciju apmēru kā atbilstošu vērtē 55 %, savukārt 16 % NĪ starpnieku uzskata, ka būtu jāpiemēro tikai princips “Konsultē vispirms”. Vienlaikus NĪ starpniekiem tika prasīts arī novērtēt krimināltiesisko sankciju samērīgumu un atbilstību, kur 29 % NĪ starpnieku novērtēja, ka sankcijas tiek piemērotas efektīvi, savukārt 
2 % NĪ starpnieku novērtēja, ka sankcijas netiek piemērotas efektīvi. 
[bookmark: _Hlk131079794][bookmark: _Hlk225930648]Kontekstā ar profesionālās kvalifikācijas prasībām un ieejas standartiem nozarē 
NĪ starpniekiem bija jāvērtē savas zināšanas un tiem izvirzītās prasības. Absolūts vairākums jeb 63 % izvirzītās profesionālās kvalifikācijas prasības novērtēja kā atbilstošas. 34 % NĪ starpnieku pozitīvi vērtēja savu un citu subjektu ētiskumu. Attiecībā uz disciplināro sankciju piemērošanu saviem darbiniekiem par IKS vai NILLTPFN likuma prasību nepildīšanu tikai 3 % NĪ starpnieku bija piemērojuši šādas sankcijas, kamēr 11 % vispār neparedzēja šādu atbildību pastiprinošu mehānismu. Lielākajai daļai jeb 48 % NĪ starpnieku par noziedzīgi iegūtu līdzekļu legalizācijas un terorisma un proliferācijas finansēšanas novēršanas jomu atbildīga ir augstāka vadība.
[bookmark: _Hlk129849733][bookmark: _Hlk126743416][bookmark: _Hlk221795462]Finanšu izlūkošanas dienestā (turpmāk – FID) no NĪ starpniekiem par aizdomīgiem darījumiem 2023. gadā saņemts viens ziņojums, 2024. gadā – trīs ziņojumi un 2025.gadā – arī trīs ziņojumi. Savukārt par šo sektoru 2023. gadā saņemts tikai viens ziņojums, 2024. gadā saņemti trīs ziņojumi un 2025.gadā – arī trīs ziņojumi.
 Veikto pārbaužu laikā 2023. gadā tika konstatēts, ka attiecīgais sektors nav ziņojis par aizdomīgiem darījumiem (viens gadījums), tādējādi pārskata periodā viena gadījuma konstatēšana kopumā neliecina par sektora apzinātu neziņošanu par aizdomīgiem darījumiem, bet gan zemais skaits ziņojumu liecina par NĪ starpnieku izpratni aizdomīgu darījumu konstatēšanā un ziņošanu tikai par tiem gadījumiem, kad  aizdomīgi darījumi tika konstatēti.
FID nosūtītajos ziņojumos par aizdomīgiem darījumiem izmantotās aizdomīga darījuma vai darbības noziedzīga nodarījuma grupas pazīmes: ANIL – Autonoma noziedzīgi iegūtu līdzekļu legalizācija (predikatīvais noziedzīgs nodarījums nav identificēts), ACIT – citi noziedzīgi nodarījumi, ANOD – noziedzīgs nodarījums valsts ieņēmumu (bij. nodokļu) jomā un ADEK –  izvairīšanās no skaidras naudas deklarēšanas. Niecīgais skaits ziņojumu par aizdomīgiem darījumiem liecina par nozarē strādājošo, iespējams, apzinātu vēlmi ignorēt aizdomīga darījuma pazīmes, kas paaugstina sektora ievainojamību.
Attiecībā uz aizdomīgu darījumu pazīmēm no aptaujas datiem var secināt, ka 14 % NĪ starpnieku klienta sniegtajiem pakalpojumiem piemēro specifiskus riska kritērijus, 26 % vērtē darījuma puses raksturojošās riska pazīmes un 28 % NĪ satarpnieku, veicot darījuma uzraudzību, vērtē vispārējos riska kritērijus.
[bookmark: _Hlk127431175]Pēdējo gadu laikā Latvijas Republikas Uzņēmumu reģistrs ir būtiski pilnveidojis iespēju uzkrāt informāciju par PLG un tos identificēt. Tas ir novērtēts arī Moneyval ziņojumā, norādot, ka Latvijā ir efektīva sistēma, kas nodrošina pamatinformācijas un PLG datu caurskatāmību, kā arī savlaicīgu un efektīvu piekļuvi šiem datiem. Tādējādi pozitīvi vērtējams, ka klienta izpētes informāciju kā pieejamu vērtē 83 % NĪ starpnieku, un tas liecina par vidusmēra NĪ starpnieka iespēju iegūt visu nepieciešamo informāciju un pazemina kopējo sektora ievainojamību. Vienlaikus par ievainojamību paaugstinošu faktoru var tikt uzskatīts salīdzinoši vidēji augstais NĪ starpnieku īpatsvars 18 %, kas izmanto tikai neklātienes identifikācijas risinājumus, un 22 % NĪ starpnieku atsvišķus pakalpojumus sniedz neklātienē.
[bookmark: _Hlk225934719]16 % NĪ starpnieku norādījuši, ka apkalpo augsta riska klientus, savukārt, 84 % NĪ starpnieku norādījuši, ka tiem nav augsta riska klientu. 5 % NĪ starpnieku norādījuši, ka apkalpo politiski nozīmīgas personas. Attiecībā uz klientu bāzi jurisdikcijas aspektā klienti no NVS valstīm veido salīdzinoši nelielu daļu – 3,84 % ir fiziskās personas un 0,2 % – juridiskās personas, bet vēl 4 % klientu ir fiziskās personas no citām jurisdikcijām.13 % NĪ starpnieku ir klienti no Eiropas Ekonomikas zonas (EEZ) un 79 % NĪ starpnieku klienti ir Latvijas rezidenti un Latvijā reģistrētas juridiskās personas. 

[bookmark: _Hlk129849652][bookmark: _Hlk130982234]2023. gadā sankcijas par NILLTPFN likuma un Starptautisko un Latvijas Republikas nacionālo sankciju likuma (turpmāk – Sankciju likums) pārkāpumiem tika piemērotas astoņiem subjektiem, kuri ir reģistrējušies kā NĪ starpnieki:
· trīs lēmumi par darbības apturēšanu, piemērojot liegumu izmaiņu reģistrācijai komercreģistrā komercsabiedrības reorganizācijai un dalībnieku maiņai un soda naudas piemērošanu;
· divi lēmumi par soda naudas piemērošanu.
[bookmark: _Hlk126585466]2024. gadā sankcijas par NILLTPFN likuma un Sankciju likuma pārkāpumiem tika piemērotas deviņiem subjektiem, kuri ir reģistrējušies kā NĪ starpnieki:
· trīs lēmumi par darbības apturēšanu, piemērojot liegumu izmaiņu reģistrācijai komercreģistrā komercsabiedrības reorganizācijai un dalībnieku maiņai un soda naudas piemērošanu;
· seši lēmumi par soda naudas piemērošanu;
2025. gadā sankcijas par NILLTPFN likuma un Sankciju likuma pārkāpumiem tika piemērotas 24 subjektam, kuri ir reģistrējušies kā NĪ starpnieki:
· desmit lēmumi par darbības apturēšanu, piemērojot liegumu izmaiņu reģistrācijai komercreģistrā komercsabiedrības reorganizācijai un dalībnieku maiņai un soda naudas piemērošanu;
· četri lēmumi par soda naudas piemērošanu.


Izplatītākie pārkāpumi:
­	nav izpildīta VID prasība nodrošināt pārbaudes veikšanu un uzrādīt pieprasītos dokumentus;
· nav veikts un dokumentēts savas darbības un klientu riska novērtējums;
· IKS nav izstrādāta, izstrādāta nepilnīgi, nav aktualizēta;
· [bookmark: _Hlk227310238]nav veikta klientu identifikācija un izpēte;
· nav laicīgi paziņots VID par darbības veidu un atbildīgās personas iecelšanu;
· nav veikts atbildīgās personas atbilstības novērtējums;
· nav veikts sankciju riska novērtējums, nav izstrādāta sankciju riska pārvaldīšanas IKS.
Zemais skaits piemēroto sankciju izskaidrojams ar to, ka NĪ starpnieku kopējais izpratnes līmenis par noziedzīgi iegūtu līdzekļu legalizācijas un terorisma un proliferācijas finansēšanas novēršanas normatīvo aktu prasību ievērošanu ir audzis, ko apstiprina arī Moneyval ziņojumā norādītais, ka nefinanšu sektora subjekti ir demonstrējuši labu izpratni par nacionālajiem, nozaru un institucionālajiem riskiem un vairumā gadījumu ir pierādījuši efektīvu noziedzīgi iegūtu līdzekļu legalizācijas un terorisma finansēšanas novēršanas prasību ieviešanu.

Galvenie ievainojamības faktori personām, kas darbojas kā NĪ starpnieki:
· [bookmark: _Hlk127172246][bookmark: _Hlk127862319][bookmark: _Hlk127180573]izplatīta neklātienes identifikācija un  neklātienes pakalpojumu sniegšana;
· iespēja darījumos izmantot skaidru naudu daļējai vai pilnīgai pakalpojuma apmaksai;
· neziņot par aizdomīgiem darījumiem

NĪ starpniekiem galvenie identificētie riski ir:
· saimnieciskās darbības un NILLTPFN likuma subjekta statusa nereģistrēšana;
· netiek veikta klientu identifikācija un izpēte;
· netiek atbilstoši izvērtēta klientu finanšu līdzekļu izcelsme. 





